એમ તો આર્ટિફિશિયલ ઇન્ટેલિજન્સના જોરે હાઈ-ટેક યુદ્ધ લડવું, અવકાશમાં તરતાં સેટેલાઈટો તોડવાની ટેક્નોલોજી વિકસાવીને તેનો ઉપયોગ વધારવો અને ખાસ તો યુદ્ધમાં રોબોટની મદદ લેવી, રોબોટને લડાઈનું કામ સોંપવું… આ બધી દિશામાં પ્રગતિ થશે એવું તારણ તો નીકળ્યું છે, પરંતુ સૌથી મહત્ત્વનું જે તારણ નીકળ્યું છે તે એ છે કે હવે આખી દુનિયાને, બધા દેશોને, બાહ્ય કરતાં આંતરિક યુદ્ધોનો વધુ સામનો કરવો પડશે.